ᱡᱟᱢᱥᱮᱫᱽᱯᱩᱨ ᱛᱤᱨᱞᱟᱹ ᱠᱚᱞᱮᱡᱽ

ᱡᱟᱢᱥᱮᱫᱽᱯᱩᱨ ᱛᱤᱨᱞᱟᱹ ᱠᱚᱞᱮᱡᱽ ᱫᱚ ᱥᱤᱧᱚᱛ ᱨᱮᱭᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ  ᱑᱙᱕᱓ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱛᱤᱨᱞᱟᱹ ᱠᱚᱞᱮᱡᱽ ᱠᱟᱱᱟ ᱾ ᱱᱚᱣᱟ ᱫᱚ ᱥᱤ. ᱢᱮᱦᱛᱟ ᱮ ᱛᱷᱟᱯᱚᱱ ᱟᱠᱟᱫᱟ ᱾ ᱑᱙᱖᱒ ᱨᱮ ᱱᱚᱣᱟ ᱠᱚᱞᱮᱡᱽ ᱟᱡᱟᱜ ᱠᱮᱢᱯᱟᱥ ᱮ ᱧᱟᱢ ᱞᱮᱫᱟ ᱡᱟᱦᱟᱸ ᱫᱚ ᱫᱟᱱᱵᱤᱨ ᱨᱚᱛᱚᱱ ᱴᱟᱴᱟ ᱮ ᱫᱟᱱ ᱞᱮᱫᱟ ᱾

ᱱᱚᱸᱰᱮ ᱫᱚ ᱠᱟᱹᱨᱤ (ᱟᱨᱴᱥ), ᱵᱮᱯᱟᱨ ᱟᱨ ᱥᱟᱬᱮᱥ ᱨᱮ ᱟᱱᱰᱟᱨ ᱜᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱯᱟᱲᱦᱟᱣ ᱦᱩᱭᱩᱜᱼᱟ ᱾ ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ, ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱮᱱ.ᱮ.ᱮ.ᱥᱤ ᱠᱷᱚᱱ "A" ᱜᱽᱨᱮᱰ ᱨᱮᱭᱟᱜ ᱢᱟᱹᱱ ᱮ ᱧᱟᱢ ᱟᱠᱟᱫᱟ ᱾ ᱱᱚᱣᱟ ᱫᱚ ᱭᱩᱱᱤᱵᱷᱟᱨᱥᱤᱴᱤ ᱜᱨᱮᱱᱰ ᱠᱚᱢᱤᱥᱚᱱ ᱦᱚᱛᱮᱛᱮ ᱥᱮᱱᱴᱟᱨ ᱯᱷᱚᱨ ᱯᱳᱴᱮᱥᱤᱭᱟᱞ (ᱥᱤ.ᱯᱤ.ᱤ) ᱞᱮᱠᱟᱛᱮ ᱩᱯᱨᱩᱢ ᱮ ᱧᱟᱢ ᱟᱠᱟᱫᱟ ᱾

ᱠᱚᱞᱮᱡᱽ ᱨᱮᱭᱟᱜ ᱡᱚᱥ ᱫᱚ ᱮᱥ.ᱥᱤ ᱟᱨ ᱮᱥ.ᱴᱤ ᱯᱟᱹᱴᱷᱩᱭᱟᱹ ᱠᱚ ᱪᱮᱛᱟᱱ ᱡᱟᱹᱥᱛᱤ ᱫᱷᱮᱭᱟᱱ ᱮᱢ ᱠᱟᱛᱮ ᱟᱯᱱᱟᱨ ᱨᱮᱱ ᱥᱟᱱᱟᱢ ᱯᱟᱹᱴᱷᱩᱭᱟᱹ ᱠᱚ ᱞᱟᱹᱜᱤᱫ ᱥᱟᱱᱟᱢ ᱞᱮᱠᱟᱱ ᱥᱮᱪᱮᱫ ᱮᱢ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱚᱝᱥᱚᱫᱷᱚᱱ ᱟᱹᱱᱟᱹᱨᱤ ᱒᱐᱑᱗ ᱞᱮᱠᱟᱛᱮ, ᱱᱚᱣᱟ ᱠᱚᱞᱮᱡᱽ ᱡᱷᱟᱨᱠᱷᱚᱸᱰ ᱨᱮ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱯᱩᱭᱞᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱵᱮᱱᱟᱣᱚᱜᱼᱟ ᱾ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱨᱮᱱ ᱪᱟᱱᱥᱮᱞᱚᱨ ᱟᱨ ᱯᱚᱱᱚᱛ ᱜᱚᱢᱠᱮ ᱫᱨᱚᱣᱯᱚᱫᱤ ᱢᱩᱨᱢᱩ ᱱᱚᱣᱟ ᱩᱛᱷᱱᱟᱹᱣ ᱮ ᱦᱮᱸᱼᱥᱟᱹᱨᱤ ᱟᱠᱟᱫᱟ ᱾

ᱴᱷᱟᱶ
ᱱᱚᱣᱟ ᱠᱚᱞᱮᱡᱽ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱡᱟᱢᱥᱮᱫᱽᱯᱩᱨ ᱨᱮᱱ ᱢᱮᱱᱟᱜᱼᱟ ᱾ ᱡᱟᱢᱥᱮᱫᱽᱯᱩᱨ ᱫᱚ ᱥᱮᱫᱟᱭ ᱥᱟᱠᱪᱤ ᱧᱩᱛᱩᱢᱟᱱ ᱢᱤᱫ ᱟᱹᱛᱩ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱑᱙᱑᱙ ᱨᱮ ᱞᱚᱨᱰ ᱪᱮᱢᱥ ᱯᱷᱳᱨᱴ ᱮ ᱧᱩᱢ ᱟᱹᱨᱩ ᱞᱮᱫᱟ ᱾ ᱴᱟᱴᱟ ᱥᱴᱤᱞ ᱨᱮᱱ ᱛᱷᱟᱯᱚᱱᱤᱭᱟᱹ ᱡᱟᱢᱥᱮᱫᱽᱡᱤ ᱱᱚᱥᱚᱨᱣᱟᱱᱡᱤ ᱴᱟᱴᱟ ᱟᱜ ᱧᱩᱛᱩᱢ ᱛᱮ ᱱᱚᱣᱟ ᱥᱚᱦᱚᱨ ᱨᱮᱭᱟᱜ ᱧᱩᱛᱩᱢ ᱡᱟᱢᱥᱮᱫᱽᱯᱩᱨ ᱫᱚᱦᱚ ᱦᱩᱭᱟᱠᱟᱱᱟ ᱾

ᱵᱤᱵᱷᱟᱜᱽ ᱠᱚ
ᱠᱚᱞᱮᱡᱽ ᱨᱮᱭᱟᱜ ᱮᱛᱚᱦᱚᱵ ᱠᱟᱹᱨᱤ (ᱟᱨᱴᱥ) ᱵᱤᱵᱷᱟᱜᱽ ᱥᱟᱶᱛᱮ ᱦᱩᱭ ᱞᱮᱱᱟ ᱾ ᱥᱟᱬᱮᱥ ᱟᱨ ᱵᱮᱯᱟᱨ ᱫᱚ ᱑᱙᱗᱒ ᱟᱨ ᱑᱙᱗᱔ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ ᱾ ᱑᱙᱖᱐ ᱜᱮᱥᱮᱨᱢᱟ ᱚᱠᱛᱚ ᱱᱟᱱᱟᱼᱦᱩᱱᱟᱹᱨ ᱥᱟᱛᱟᱢ ᱨᱮᱭᱟᱜ ᱚᱱᱟᱨᱥ ᱠᱳᱨᱥ ᱦᱚᱸ ᱥᱮᱞᱮᱫ ᱦᱩᱭ ᱞᱮᱱᱟ ᱾

ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱵᱤ.ᱮᱰ ᱟᱨ ᱮᱢ.ᱮᱰ., ᱥᱟᱪᱟᱨᱦᱮ ᱟᱨ ᱫᱟᱜ ᱪᱟᱪᱞᱟᱣ (ᱢᱮᱱᱮᱡᱽᱢᱮᱱᱴ), ᱵᱟᱭᱳ ᱴᱮᱠᱱᱚᱞᱚᱜᱤ, ᱢᱟᱥ ᱠᱚᱢᱤᱣᱱᱤᱠᱮᱥᱚᱱ ᱟᱨ ᱡᱟᱨᱱᱟᱞᱤᱡᱚᱢ, ᱯᱩᱛᱷᱤ ᱥᱟᱧᱪᱟᱱ ᱟᱨ ᱤᱱᱯᱷᱳᱨᱢᱮᱥᱚᱱ ᱥᱟᱬᱮᱥ ᱨᱮ ᱵᱮᱪᱟᱞᱟᱨ, ᱵᱤ.ᱵᱤ.ᱮᱢ, ᱮᱢ.ᱵᱤ.ᱮ, ᱠᱞᱤᱱᱤᱠᱮᱞ ᱱᱤᱣᱴᱨᱮᱥᱚᱱ ᱟᱨ ᱰᱟᱭᱟᱠᱨᱮᱴᱤᱠ ᱞᱮᱠᱟᱱ ᱵᱮᱯᱟᱨᱤᱭᱟᱹ ᱥᱟᱛᱟᱢ‌ ᱠᱚᱸᱭ ᱥᱮᱞᱮᱫ ᱟᱠᱟᱫᱟ ᱾ ᱤᱞᱮᱠᱴᱨᱚᱱᱤᱠᱥ, ᱠᱚᱢᱤᱣᱱᱤᱠᱮᱴᱤᱵᱷ ᱤᱝᱞᱤᱥ, ᱵᱮᱝᱠᱤᱝ ᱟᱨ ᱦᱤᱣᱢᱮᱱ ᱨᱟᱭᱤᱴᱥ ᱟᱨ ᱵᱷᱮᱞᱩ ᱤᱱ ᱮᱰᱩᱠᱮᱥᱚᱱ ᱨᱮ ᱵᱟᱹᱲᱛᱤ ᱯᱟᱲᱦᱟᱣ ᱪᱟᱞᱮᱫ ᱠᱟᱱᱟ ᱾ ᱠᱚᱞᱮᱡᱽ ᱫᱚ ᱜᱟᱱᱫᱷᱤᱭᱟᱱ ᱥᱴᱟᱰᱤᱥ ᱥᱮᱱᱴᱟᱨ ᱯᱷᱚᱨ ᱨᱤᱥᱟᱨᱪ ᱦᱚᱛᱮᱛᱮ ᱠᱷᱚᱸᱫᱽᱨᱚᱱ ᱨᱮᱭᱟᱜ ᱦᱚᱸᱭ ᱯᱟᱨᱥᱟᱞᱟ ᱾

ᱥᱟᱬᱮᱥ
ᱠᱮᱢᱤᱥᱴᱨᱤ 
ᱯᱷᱤᱡᱤᱠᱥ 
ᱮᱞᱠᱷᱟ 
ᱵᱳᱴᱟᱱᱤ 
ᱡᱩᱞᱚᱡᱤ

ᱠᱟᱹᱨᱤ ᱟᱨ ᱵᱮᱯᱟᱨ
ᱵᱟᱝᱞᱟ
ᱦᱤᱱᱫᱤ
ᱤᱝᱞᱤᱥ
ᱱᱟᱜᱟᱢ
ᱳᱲᱤᱭᱟ
ᱩᱨᱫᱩ
ᱥᱚᱸᱥᱠᱨᱤᱛ
ᱚᱲᱟᱜ ᱥᱟᱬᱮᱥ
ᱨᱟᱡᱽᱟᱹᱨᱤ ᱥᱟᱬᱮᱥ
ᱠᱟᱹᱣᱰᱤᱭᱟᱹᱨᱤ
ᱧᱮᱱᱮᱞ
ᱢᱚᱱ ᱥᱟᱬᱮᱥ
ᱥᱮᱨᱮᱧ
ᱥᱮᱪᱮᱫ
ᱵᱮᱯᱟᱨ

ᱥᱠᱚᱞᱟᱨᱥᱤᱯ ᱟᱨ ᱥᱴᱤᱯᱮᱱᱰᱥ
 ᱰᱨ. ᱟᱱᱡᱩ ᱯᱨᱤᱭᱟ ᱟᱠᱦᱩᱨᱤ ᱢᱮᱢᱚᱨᱤᱭᱟᱞ ᱥᱠᱚᱞᱟᱨᱥᱤᱯ ᱫᱚ ᱵᱚᱴᱟᱱᱤ ᱰᱤᱯᱟᱨᱴᱢᱮᱱᱴ ᱠᱷᱚᱱ ᱯᱤ.ᱡᱤ. ᱴᱚᱯᱚᱨ ᱞᱟᱹᱜᱤᱫ ᱠᱟᱱᱟ ᱾

ᱥᱩᱵᱤᱫᱷᱟᱹ ᱠᱚ
ᱞᱟᱭᱵᱨᱮᱨᱤ
ᱯᱮᱨᱤᱱ ᱢᱮᱦᱛᱟ ᱞᱟᱭᱵᱨᱮᱨᱤ ᱫᱚ ᱚᱴᱚᱢᱮᱴᱤᱠ ᱠᱟᱱᱟ ᱟᱨ ᱤᱱᱴᱟᱨᱱᱮᱴ ᱥᱮᱵᱟ ᱮᱢᱚᱜ ᱠᱟᱱᱟ, ᱡᱟᱦᱟᱸ ᱫᱚ ᱚᱱᱚᱞᱤᱭᱟᱹ ᱠᱚ ᱞᱟᱹᱜᱤᱫ ᱧᱩᱛᱩᱢᱟᱱ ᱴᱟᱠᱟ ᱨᱮ ᱧᱟᱢᱚᱜ ᱠᱟᱱᱟ ᱾ ᱯᱚᱛᱚᱵ ᱠᱚ ᱥᱟᱶᱛᱮ ᱡᱟᱹᱛᱤᱭᱟᱹᱨᱤ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱠᱷᱚᱵᱚᱨ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ ᱾ ᱤ-ᱞᱤᱵᱨᱮᱨᱤ ᱫᱚ ᱵᱨᱤᱴᱤᱥ ᱠᱟᱣᱩᱱᱥᱤᱞ, ᱤᱱᱯᱷᱞᱤᱵᱮᱱᱴ ᱟᱨ ᱟᱢᱮᱨᱤᱠᱟᱱ ᱥᱮᱱᱴᱟᱨ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱾

ᱥᱮᱱᱚᱜ ᱞᱟᱹᱜᱤᱫ ᱥᱩᱵᱤᱫᱷᱟ
ᱟᱠᱚᱣᱟᱜ ᱚᱲᱟᱜ ᱟᱨᱵᱟᱝ ᱚᱲᱟᱜ ᱴᱚᱴᱷᱟ ᱥᱮᱱᱚᱜ ᱞᱟᱹᱜᱤᱫ ᱛᱮ ᱥᱚᱲᱚᱠ ᱥᱮᱱᱚᱜ ᱞᱟᱹᱜᱤᱫ ᱤᱱᱥᱴᱤᱪᱭᱩᱥᱚᱱ

ᱥᱴᱩᱰᱮᱸᱴ ᱣᱮᱞᱯᱷᱮᱥᱟᱨ ᱥᱮᱵᱟ
 ᱛᱤᱨᱞᱟᱹ ᱠᱚ ᱜᱚᱲᱚ ᱥᱚᱦᱚᱫ ᱞᱟᱹᱜᱤᱫ ᱟᱹᱰᱤ ᱞᱮᱠᱟᱱ ᱥᱟᱶᱛᱟᱨᱤ ᱥᱮᱵᱟ ᱢᱮᱱᱟᱜᱼᱟ ᱾

 ᱴᱷᱟᱶ ᱥᱮᱞ ᱠᱟᱹᱢᱤ ᱴᱷᱟᱶ ᱮᱢᱚᱜᱼᱟ, ᱡᱟᱦᱟᱸ ᱨᱮ ᱢᱟᱞᱴᱤᱱᱮᱥᱱᱟᱞ ᱠᱚᱢᱯᱟᱱᱤ ᱠᱚ ᱥᱮᱞᱮᱫ ᱟᱠᱟᱱᱟ
 SC/ST ᱠᱚᱢᱤᱴᱤ
 ᱤᱱᱴᱟᱨᱱᱟᱞ ᱠᱣᱟᱞᱤᱴᱤ ᱮᱥᱚᱥᱴᱮᱥᱚᱱ ᱥᱮᱞ
bU. G. C. ᱞᱮᱠᱟᱛᱮ ᱮᱱᱴᱤ-ᱨᱮᱜᱤᱝ ᱥᱮᱞ ᱱᱳᱴᱤᱯᱷᱤᱠᱮᱥᱚᱱ
 ᱟᱹᱨᱤᱪᱟᱹᱞᱤ ᱥᱟᱶᱛᱟ
 ᱠᱷᱮᱞᱚᱸᱰ ᱠᱚᱢᱤᱴᱤ
ᱨᱟᱱ ᱢᱩᱨᱜᱟᱹᱱ ᱥᱚᱦᱚᱫ ᱠᱞᱤᱱᱤᱠ
ᱦᱳᱥᱴᱮᱞ
ᱱᱚᱶᱟ ᱦᱳᱥᱴᱮᱞ ᱫᱚ ᱭᱩᱴᱷ ᱦᱳᱥᱴᱮᱞ ᱮᱥᱳᱥᱤᱭᱮᱥᱚᱱ ᱚᱯᱷ ᱤᱱᱰᱤᱭᱟ ᱥᱟᱶ ᱡᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱶᱟ ᱜᱟᱶᱛᱟ ᱫᱚ ᱡᱟᱹᱛᱤᱭᱟᱹᱨᱤ ᱟᱨ ᱴᱚᱴᱷᱟᱠᱤᱭᱟᱹ ᱛᱷᱚᱠ ᱨᱮ ᱪᱟᱥᱵᱟᱥ ᱟᱨ ᱮᱵᱷᱮᱱᱴᱟᱨᱤ ᱠᱚ ᱩᱫᱩᱜ ᱥᱚᱫᱚᱨᱟ ᱾ ᱴᱤᱵᱷᱤ, ᱤᱱᱴᱟᱨᱱᱮᱴ, ᱠᱷᱚᱵᱚᱨ, ᱢᱮᱜᱟᱡᱤᱱ, ᱴᱮᱞᱤᱯᱷᱚᱱ ᱟᱨ ᱤᱱᱰᱚᱨ ᱠᱷᱮᱞ ᱥᱟᱶ ᱵᱟᱨᱭᱟ ᱦᱚᱥᱴᱮᱞ ᱢᱮᱱᱟᱜᱼᱟ, ᱵᱟᱱᱟᱨ ᱜᱮ ᱠᱚᱢᱯᱟᱥ ᱨᱮ ᱾ ᱢᱚᱦᱟᱫᱮᱵᱤ ᱵᱚᱨᱢᱟ ᱦᱚᱥᱴᱮᱞ ᱨᱮ ᱕᱐ ᱜᱚᱴᱟᱝ ᱪᱮᱪᱮᱫᱤᱭᱟᱹ ᱠᱚ ᱛᱟᱦᱮᱸᱱ ᱫᱟᱲᱮᱭᱟᱜ-ᱟ ᱾ ᱥᱤ.ᱵᱤ. ᱨᱟᱢᱟᱱ ᱦᱚᱥᱴᱮᱞ ᱨᱮ ᱑᱐᱐ ᱜᱚᱴᱟᱝ ᱪᱮᱪᱮᱫᱤᱭᱟ. ᱠᱚ ᱛᱟᱦᱮᱸᱱ ᱫᱟᱲᱮᱭᱟᱜ-ᱟ।

ᱧᱩᱛᱩᱢᱟᱱ ᱢᱟᱨᱮ ᱯᱟᱹᱴᱷᱩᱭᱟᱹ ᱠᱚ
 ᱟᱨᱚᱛᱤ ᱵᱷᱟᱴᱟᱪᱟᱨᱤᱭᱟ (ᱥᱤᱧᱚᱛᱤᱭᱟᱹ ᱵᱟᱝᱜᱟᱹᱞᱤ ᱮᱠᱴᱨᱮᱥ, ᱚᱱᱚᱞᱤᱭᱟᱹ ᱟᱨ ᱰᱟᱭᱨᱮᱠᱴᱚᱨ)

ᱥᱟᱹᱠᱷᱹᱭᱟᱹᱛ

ᱵᱟᱨᱦᱮ ᱡᱚᱱᱚᱲ
 http://www.jsrwomenscollege.ac.in/

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱠᱚ
ᱛᱷᱚᱠ:ᱠᱚᱞᱦᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ ᱠᱚ